title: Rozhodnutie Rady (EÚ) 2016/839 z 23. mája 2016 o uzavretí v mene Európskej únie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej

text:
               28.5.2016

               SK

               Úradný vestník Európskej únie

               L 141/28

         ROZHODNUTIE RADY (EÚ) 2016/839
   z 23. mája 2016
   o uzavretí v mene Európskej únie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 6 písm. a) a článkom 218 ods. 8 druhým pododsekom, ako aj s jej článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rada 15. júna 2009 poverila Komisiu začatím rokovaní s Moldavskou republikou o uzavretí novej dohody medzi Úniou a Moldavskou republikou s cieľom nahradiť dohodu o partnerstve a spolupráci (2).

               (2)

               Tieto rokovania boli úspešne uzavreté a Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) bola parafovaná 29. novembra 2013.

               (3)

               V súlade s rozhodnutím Rady 2014/492/EÚ (3) bola dohoda podpísaná dňa 27. júna 2014 s výhradou jej uzavretia k neskoršiemu dátumu.

               (4)

               Podľa článku 218 ods. 7 Zmluvy o fungovaní Európskej únie je vhodné, aby Rada poverila Komisiu schválením zmien dohody, ktoré má prijať Asociačný výbor v zložení pre obchod podľa článku 438 ods. 4 dohody v zmysle návrhu Podvýboru pre zemepisné označenia podľa článku 306 dohody.

               (5)

               Je vhodné stanoviť príslušné postupy na ochranu zemepisných označení, ktorým sa poskytuje ochrana podľa dohody.

               (6)

               Dohoda by sa nemala vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi a tribunálmi v Únii alebo v členských štátoch.

               (7)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) (4).
   Článok 2
   Predseda Rady vykoná v mene Únie oznámenie podľa článku 464 ods. 1 dohody (5).
   Článok 3
   Na účely článku 306 dohody zmeny dohody prostredníctvom rozhodnutí Podvýboru pre zemepisné označenia schvaľuje v mene Únie Komisia. Ak sa zainteresovaným stranám nepodarí dosiahnuť dohodu v nadväznosti na námietky v súvislosti so zemepisným označením, Komisia takéto stanovisko prijme na základe postupu stanoveného v článku 57 ods. 2 nariadenia Európskeho parlamentu a Rady (EÚ) č. 1151/2012 (6).
   Článok 4
   1.   Názov chránený podľa hlavy V kapitoly 9 pododdielu 3 „Zemepisné označenia“ dohody môže použiť každý prevádzkovateľ uvádzajúci na trh poľnohospodárske výrobky, potraviny, vína, aromatizované vína alebo liehoviny v súlade s príslušnou špecifikáciou.
   2.   V súlade s článkom 301 dohody členské štáty a inštitúcie Únie presadzujú ochranu stanovenú v článkoch 297 až 300 dohody aj na žiadosť zainteresovanej strany.
   Článok 5
   Dohoda sa nesmie vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi a tribunálmi v Únii alebo v členských štátoch.
   Článok 6
   Toto rozhodnutie nadobúda účinnosť dňom jeho prijatia.

      V Bruseli 23. mája 2016

            Za Radu

            predsedníčka

         F. MOGHERINI

      (1)  Súhlas z 13. novembra 2014 (zatiaľ neuverejnený v úradnom vestníku).

      (2)  Dohoda o partnerstve a spolupráci medzi Európskymi spoločenstvami a ich členskými štátmi a Moldavskou republikou (Ú. v. ES L 181, 24.6.1998, s. 3)

      (3)  Rozhodnutie Rady 2014/492/EÚ zo 16. júna 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (Ú. v. EÚ L 260, 30.8.2014, s. 1).

      (4)  Dohoda sa uverejnila v Úradnom vestníku Európskej únie (Ú. v. EÚ L 260, 30.8.2014, s. 3) spolu s rozhodnutím o jej podpise.

      (5)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.

      (6)  Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).


title: Rozhodnutie Rady z 12. júna 2017, ktorým sa vymenúva podpredseda Úradu Spoločenstva pre odrody rastlín

text:
               16.6.2017

               SK

               Úradný vestník Európskej únie

               C 191/12

         ROZHODNUTIE RADY
   z 12. júna 2017,
   ktorým sa vymenúva podpredseda Úradu Spoločenstva pre odrody rastlín
   (2017/C 191/02)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (1), a najmä na jeho článok 43 ods. 3,
   keďže:

               (1)

               Rozhodnutím z 19. marca 2012 (2) Rada obnovila funkčné obdobie pána Carlosa PEREIRA GODINHA ako podpredsedu Úradu Spoločenstva pre odrody rastlín (ďalej len „úrad“).

               (2)

               Funkčné obdobie pána Carlosa PEREIRA GODINHA skončilo 31. marca 2017.

               (3)

               Dňa 12. apríla 2017 po tom, ako získala stanovisko správnej rady úradu, Komisia navrhla pána Francesca MATTINA ako jediného kandidáta na pozíciu podpredsedu úradu,

         PRIJALA TOTO ROZHODNUTIE:
   Článok 1
   1.   Pán Francesco MATTINA sa týmto vymenúva za podpredsedu Úradu Spoločenstva pre odrody rastlín (ďalej len „úrad“) na obdobie piatich rokov.
   2.   Funkčné obdobie pána Francesca MATTINU trvá od dátumu, keď nastúpi do funkcie. Tento dátum sa dohodne medzi predsedom a správnou radou úradu.
   Článok 2
   Predseda správnej rady úradu sa splnomocňuje na podpis pracovnej zmluvy s pánom Francescom MATTINOM.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 12. júna 2017

            Za Radu

            predseda

         C. CAMILLERI

      (1)  Ú. v. ES L 227, 1.9.1994, s. 1.

      (2)  Rozhodnutie Rady z 19. marca 2012, ktorým sa obnovuje funkčné obdobie podpredsedu Úradu Spoločenstva pre odrody rastlín (Ú. v. EÚ C 82, 21.3.2012, s. 6).


title: Rozhodnutie Európskeho parlamentu (EÚ) 2015/1664 z 29. apríla 2015 o účtovnej závierke Európskej agentúry pre lieky za rozpočtový rok 2013

text:
               30.9.2015

               SK

               Úradný vestník Európskej únie

               L 255/269

      ROZHODNUTIE EURÓPSKEHO PARLAMENTU (EÚ) 2015/1664
      z 29. apríla 2015
      o účtovnej závierke Európskej agentúry pre lieky za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre lieky za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (5), a najmä na jeho článok 68,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0075/2015),

         1.

            berie na vedomie, že konečná ročná účtovná závierka Európskej agentúry pre lieky sa nachádza v prílohe k správe Dvora audítorov;

         2.

            schvaľuje účtovnú závierku Európskej agentúry pre lieky za rozpočtový rok 2013;

         3.

            poveruje svojho predsedu, aby postúpil toto rozhodnutie výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 193.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 136, 30.4.2004, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2016/1177 z 12. júla 2016 o podpise a predbežnom vykonávaní pozmeňujúceho protokolu k Dohode medzi Európskym spoločenstvom a Monackým kniežatstvom ustanovujúcej opatrenia rovnocenné tým, ktoré sú ustanovené v smernici Rady 2003/48/ES, v mene Európskej únie

text:
               20.7.2016

               SK

               Úradný vestník Európskej únie

               L 195/1

         ROZHODNUTIE RADY (EÚ) 2016/1177
   z 12. júla 2016
   o podpise a predbežnom vykonávaní pozmeňujúceho protokolu k Dohode medzi Európskym spoločenstvom a Monackým kniežatstvom ustanovujúcej opatrenia rovnocenné tým, ktoré sú ustanovené v smernici Rady 2003/48/ES, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 115 v spojení s jej článkom 218 ods. 5 a článkom 218 ods. 8 druhým pododsekom,
   so zreteľom na návrh Európskej komisie,
   keďže:

               (1)

               Dňa 14. mája 2013 Rada poverila Komisiu, aby s Monackým kniežatstvom začala rokovania o zmene dohody medzi Európskym spoločenstvom a Monackým kniežatstvom ustanovujúcej opatrenia rovnocenné tým, ktoré sú ustanovené v smernici Rady 2003/48/ES (1) (ďalej len „dohoda“), s cieľom zosúladiť uvedenú dohodu s najnovším vývojom na celosvetovej úrovni, kde sa dohodlo, že automatická výmena informácií sa bude podporovať ako medzinárodný štandard.

               (2)

               Text pozmeňujúceho protokolu k dohode (ďalej len „pozmeňujúci protokol“), ktorý je výsledkom týchto rokovaní, náležite zohľadňuje smernice na rokovania, ktoré vydala Rada, keďže umožňuje zosúladiť dohodu s najnovším vývojom na medzinárodnej úrovni v oblasti automatickej výmeny informácií, konkrétne s „globálnym štandardom pre automatickú výmenu informácií o finančných účtoch v daňových záležitostiach“, ktorý vypracovala Organizácia pre hospodársku spoluprácu a rozvoj (OECD). Únia, členské štáty a Monacké kniežatstvo sa na práci Globálneho fóra OECD aktívne podieľali s cieľom podporiť vypracovanie a vykonávanie globálneho štandardu. Znenie dohody zmenenej týmto pozmeňujúcim protokolom tvorí právny základ pre vykonávanie globálneho štandardu vo vzťahoch medzi Úniou a Monackým kniežatstvom.

               (3)

               Pozmeňujúci protokol by sa mal podpísať.

               (4)

               Vzhľadom na usmernenia, ktoré vyjadrilo Monacké kniežactvo v rámci Globálneho fóra OECD, by sa mal pozmeňujúci protokol do ukončenia postupov potrebných na jeho uzavretie predbežne vykonávať od 1. januára 2017,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis pozmeňujúceho protokolu k Dohode medzi Európskym spoločenstvom a Monackým kniežatstvom ustanovujúcej opatrenia rovnocenné tým, ktoré sú ustanovené v smernici Rady 2003/48/ES, s výhradou uzavretia uvedeného pozmeňujúceho protokolu.
   Text pozmeňujúceho protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať pozmeňujúci protokol v mene Únie.
   Článok 3
   Pod podmienkou dodržania vzájomnosti sa pozmeňujúci protokol predbežne vykonáva od 1. januára 2017, kým sa neukončia postupy potrebné na jeho uzavretie.
   Predseda Rady oznámi v mene Únie Monackému kniežactvu záujem Únie predbežne vykonávať pozmeňujúci protokol, pod podmienkou dodržania vzájomnosti, od 1. januára 2017.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 12. júla 2016

            Za Radu

            predseda

         P. KAŽIMÍR

      (1)  Ú. v. EÚ L 19, 21.1.2005, s. 55.


title: 2014/854/EÚ: Rozhodnutie Rady zo 7. novembra 2014 o pozícii, ktorá sa má zaujať v mene Európskej únie v rámci Administratívneho výboru Európskej hospodárskej komisie Organizácie Spojených národov k návrhu nového predpisu o bočnom náraze do stĺpa a k návrhu na zmenu uvedeného predpisu

text:
               29.11.2014

               SK

               Úradný vestník Európskej únie

               L 344/20

         ROZHODNUTIE RADY
   zo 7. novembra 2014
   o pozícii, ktorá sa má zaujať v mene Európskej únie v rámci Administratívneho výboru Európskej hospodárskej komisie Organizácie Spojených národov k návrhu nového predpisu o bočnom náraze do stĺpa a k návrhu na zmenu uvedeného predpisu

      (2014/854/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Rozhodnutím Rady 97/836/ES (1) pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“).

               (2)

               Štandardizovanými požiadavkami uvedenými v návrhu nového predpisu EHK OSN o jednotných ustanoveniach týkajúcich sa typového schvaľovania vozidiel z hľadiska ich správania sa pri bočnom náraze do stĺpa, ako aj v návrhu na zmenu návrhu nového predpisu EHK OSN o jednotných ustanoveniach týkajúcich sa typového schvaľovania vozidiel z hľadiska ich správania sa pri bočnom náraze do stĺpa sa majú odstrániť technické prekážky obchodu s motorovými vozidlami a ich komponentmi medzi zmluvnými stranami „revidovanej dohody z roku 1958“ a má sa zabezpečiť, aby takéto vozidlá a komponenty ponúkali vysokú úroveň bezpečnosti a ochrany.

               (3)

               Je vhodné stanoviť pozíciu, ktorá sa má v mene Únie prijať v Administratívnom výbore revidovanej dohody z roku 1958, pokiaľ ide o prijatie daného návrhu predpisu EHK OSN a o návrh na zmenu uvedeného predpisu,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie v rámci Administratívneho výboru revidovanej dohody z roku 1958, je hlasovať v prospech návrhu nového predpisu EHK OSN o jednotných ustanoveniach o typovom schvaľovaní vozidiel z hľadiska ich správania sa pri bočnom náraze do stĺpa, tak ako sa uvádza v dokumente ECE TRANS/WP.29/2014/79, ako aj návrhu na zmenu návrhu uvedeného predpisu, tak ako sa uvádza v dokumente ECE TRANS/WP.29/2014/80.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 7. novembra 2014

            Za Radu

            predseda

         P. C. PADOAN

      (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“) (Ú. v. ES L 346, 17.12.1997, s. 78.)


title: 2005/3/: Rozhodnutie stáleho výboru štátov EZVO č. 3/2005/SC z  9. júna 2005  o verejnom prístupe k dokumentom EZVO a o zrušení rozhodnutia č. 2/2002/SC stáleho výboru štátov EZVO z  30. mája 2002

text:
               6.4.2006

               SK

               Úradný vestník Európskej únie

               L 98/80

      ROZHODNUTIE STÁLEHO VÝBORU ŠTÁTOV EZVO
   č. 3/2005/SC
   z 9. júna 2005
   o verejnom prístupe k dokumentom EZVO a o zrušení rozhodnutia č. 2/2002/SC stáleho výboru štátov EZVO z 30. mája 2002
   STÁLY VÝBOR ŠTÁTOV EZVO,
   so zreteľom na rozhodnutie Stáleho výboru štátov EZVO č. 2/2002/SC z 30. mája 2002 o verejnom prístupe k dokumentom, ktoré sa týmto zrušuje,
   Uznávajúc verejný záujem otvoreného prístupu k dokumentom v rámci jasne definovaného rámca a zohľadňujúc pritom uplatniteľné vnútroštátne zákony,
   so zreteľom na skutočnosť, že pri spracúvaní žiadostí o prístup k informáciám sa v čo možno najväčšom rozsahu uplatňuje princíp otvorenosti,
   ROZHODOL TAKTO:
   Článok 1
   Sekretariát EZVO na svojej internetovej stránke sprístupní verejnosti dokumenty vymenované v prílohe k tomuto rozhodnutiu.
   Článok 2
   1.   Každá osoba môže požiadať o prístup k dokumentom týkajúcim sa EHP (ďalej len „dokumenty“), ktoré vypracoval alebo dostal sekretariát EZVO a ktoré sekretariát EZVO vlastní.
   2.   Prístup k dokumentu sa poskytne, ak sa neuplatňujú obmedzenia uvedené v nasledujúcich článkoch.
   Článok 3
   1.   Prístup k dokumentu sa odmietne, ak by sa jeho zverejnením porušila ochrana:

               a)

               verejného záujmu pokiaľ ide o: verejnú bezpečnosť, obranu a vojenské záležitosti, medzinárodné vzťahy, finančnú, menovú alebo hospodársku politiku štátov EZVO,

               b)

               súkromia a bezúhonnosti človeka, najmä v súlade s platnými vnútroštátnymi právnymi predpismi štátov EZVO týkajúcimi sa ochrany osobných údajov;

         2.   Prístup k dokumentom sa odmietne, ak by sa jeho zverejnením porušila ochrana:

               a)

               obchodných záujmov fyzických alebo právnických osôb vrátane duševného vlastníctva,

               b)

               súdneho konania a právneho poradenstva,

               c)

               účelu inšpekcií, vyšetrovaní a auditov.

         3.   Prístup k dokumentu určenému pre vnútornú potrebu týkajúcemu sa záležitostí, pri ktorých ešte nebolo prijaté rozhodnutie, sa odmietne, ak by sa zverejnením dokumentu narušil proces rozhodovania.
   4.   Prístup k dokumentu obsahujúcemu stanoviská určené pre vnútornú potrebu v rámci rokovaní a predbežných konzultácií sa odmietne aj po prijatí rozhodnutia, ak by sa zverejnením dokumentu narušil proces rozhodovania.
   5.   Ak v prípade dokumentov tretích strán doručených na sekretariát EZVO nie je jasné, či sa zverejnia alebo nie, sekretariát EZVO sa poradí s treťou stranou s cieľom posúdiť, či sa môže uplatniť výnimka v odseku 1 alebo 2.
   6.   V prípade odsekov 2 – 4 sa prístup napriek tomu poskytne v plnej miere alebo čiastočne, ak sa štáty EZVO zhodnú, že existuje naliehavý verejný záujem na zverejnení.
   Článok 4
   Každý štát EZVO môže požiadať sekretariát EZVO, aby bez jeho predchádzajúceho súhlasu nezverejňoval dokumenty pochádzajúce z daného štátu.
   Článok 5
   Ak sa výnimka vzťahuje iba na určité časti požadovaného dokumentu, ostatné časti daného dokumentu sa zverejnia.
   Článok 6
   1.   Žiadosti o prístup k dokumentom sa podávajú písomnou formou, vrátane elektronickej formy, v anglickom jazyku a dostatočne upresňujúcim spôsobom, aby sekretariát EZVO mohol určiť daný dokument.
   2.   Ak žiadosť nie je dostatočne presná, sekretariát EZVO požiada žiadateľa o jej upresnenie a pri tomto upresňovaní mu pomôže napríklad poskytnutím informácií v súlade s článkom 11.
   3.   V prípade žiadosti týkajúcej sa veľmi dlhého dokumentu alebo veľmi veľkého počtu dokumentov sa sekretariát EZVO so žiadateľom neformálne poradí s cieľom nájsť vhodné riešenie.
   Článok 7
   1.   Žiadosť o prístup k dokumentu sa bezodkladne spracuje. Potvrdenie o prijatí sa pošle žiadateľovi.
   2.   Pokiaľ sekretariát EZVO nemá istotu, či by štáty EZVO odmietli prístup k danému dokumentu alebo nie, predloží žiadosť na schválenie štátom EZVO. Štáty EZVO rozhodnú bez zbytočného odkladu.
   3.   Po doručení odpovede štátov EZVO sekretariát EZVO buď informuje žiadateľa o tom, že bol udelený súhlas s prístupom k požadovanému dokumentu a v súlade s článkom 10 poskytne prístup, alebo v písomnej odpovedi uvedie príčiny úplného alebo čiastočného odmietnutia a informuje žiadateľa o jeho práve postúpiť žiadosť Stálemu výboru štátov EZVO.
   4.   Ak sekretariát EZVO nemôže dať žiadateľovi odpoveď do 12 pracovných dní od zaevidovania žiadosti, písomne ho informuje o omeškaní a o tom, kedy môže rozhodnutie očakávať. Žiadateľovi sa poskytne informácia o jeho práve postúpiť žiadosť Stálemu výboru štátov EZVO, ak v primeranom čase nedostane odpoveď.
   5.   V prípade úplného alebo čiastočného odmietnutia môže žiadateľ do 15 pracovných dní od doručenia odpovede sekretariátu EZVO postúpiť žiadosť Stálemu výboru štátov EZVO.
   6.   Ak sa sekretariátu EZVO nepodarí poskytnúť odpoveď v primeranej lehote od zaevidovania žiadosti, má žiadateľ právo postúpiť žiadosť Stálemu výboru štátov EZVO.
   Článok 8
   Žiadosť postúpená Stálemu výboru štátov EZVO sa bezodkladne spracuje. Ak sa prístup úplne alebo čiastočne odmietne, oznámi sa to žiadateľovi v písomnej odpovedi, v ktorej sa uvedú dôvody odmietnutia.
   Článok 9
   Klasifikácia príslušného dokumentu (prísne dôverný, dôverný, vyhradený) sama osebe ho nevylučuje z možnosti sprístupnenia verejnosti v neskoršom štádiu.
   Článok 10
   1.   Prístup k dokumentom sa žiadateľovi poskytne buď tak, že si ich preštuduje na mieste alebo dostane ich kópiu, vo vhodných prípadoch vrátane elektronickej kópie. Náklady na výrobu a doručenie kópií sa môžu účtovať žiadateľovi. Tento poplatok nesmie byť vyšší ako skutočné náklady na výrobu a doručenie kópií. Preštudovanie na mieste, kópie s menej ako 20 stranami formátu A4 a, ak to je možné, priamy prístup elektronickou formou sú bezplatné.
   2.   Ak už bol daný dokument zverejnený sekretariátom EZVO a je žiadateľovi ľahko dostupný, môže si sekretariát EZVO splniť povinnosť poskytnúť prístup k dokumentom tak, že žiadateľa informuje o tom, ako môže požadovaný dokument získať.
   Článok 11
   1.   Sekretariát EZVO vedie register dokumentov. Na požiadanie poskytuje prístup k zoznamu dokumentov v registri. Odkazy na dokumenty sa bezodkladne zaznamenávajú v registri.
   2.   V registri sa každému dokumentu pridelí referenčné číslo, predmet a/alebo krátky opis obsahu a dátum prijatia alebo vypracovania dokumentu a tieto údaje sa zaznamenajú v registri. Odkazy sa robia takým spôsobom, ktorým sa nepoškodzuje ochrana záujmov podľa článku 3.
   Článok 12
   Sekretariát EZVO poskytuje občanom pomoc a informácie o tom, akým spôsobom a kde sa môžu podávať žiadosti o prístup k dokumentom.
   Článok 13
   Toto rozhodnutie sa nedotýka žiadnych existujúcich pravidiel v oblasti autorských práv, ktoré môžu obmedzovať právo tretej strany na reprodukciu alebo využívanie zverejnených dokumentov.
   Článok 14
   Týmto sa zrušuje rozhodnutie č. 2/2002/SC Stáleho výboru štátov EZVO z 30. mája 2002.
   Článok 15
   Toto rozhodnutie nadobúda účinnosť 1. októbra 2005.
   Článok 16
   Toto rozhodnutie sa uverejní v časti EHP a v dodatku EHP Úradného vestníka Európskej únie.
   Článok 17
   Toto rozhodnutie podlieha preskúmaniu do jedného roka od nadobudnutia účinnosti.

      V Bruseli 9. júna 2005

            Za stály výbor

            predseda

         Bjørn T. GRYDELAND

            generálny tajomník

         William ROSSIER

      PRÍLOHA
      DOKUMENTY EZVO SÚVISIACE S EHP, KTORÉ SA MAJÚ SPRÍSTUPNIŤ VEREJNOSTI NA INTERNETE

                  Dohoda o EHP a súvisiace dohody EZVO:

                              —

                              originálne verzie Dohody o EHP, dohody o dozore a súde a dohody o stálom výbore

                              —

                              dohoda o rozšírení EHP

                              —

                              konsolidovaná verzia Dohody o EHP

                              —

                              konsolidovaná verzia príloh a protokolov k Dohode o EHP

                              —

                              konsolidovaná verzia dohody o dozore a súde

                              —

                              konsolidovaná verzia dohody o stálom výbore

                  Nástroje prijaté inštitúciami:

                              —

                              prijaté rozhodnutia rady EHP

                              —

                              prijaté rozhodnutia Spoločného výboru EHP

                                          —

                                          rezolúcie Spoločného parlamentného výboru EHP

                                          —

                                          rezolúcie poradného výboru EHP

                                          —

                                          stanoviská poradného výboru EZVO

                                          —

                                          pripomienky EZVO EHP

                  Programy:

                              —

                              rady EHP

                              —

                              Spoločného výboru EHP

                              —

                              podvýborov Spoločného výboru EHP (po dohode s Komisiou)

                              —

                              Stáleho výboru štátov EZVO

                              —

                              podvýborov Stáleho výboru štátov EZVO

                              —

                              pracovných skupín Stáleho výboru štátov EZVO

                              —

                              parlamentného výboru EZVO

                              —

                              Spoločného parlamentného výboru EHP

                              —

                              poradného výboru EZVO

                              —

                              poradného výboru EHP

                  Závery:

                              —

                              rady EHP

                              —

                              Stáleho výboru štátov EZVO

                              —

                              podvýborov Stáleho výboru štátov EZVO

                              —

                              Spoločného výboru EHP (po dohode s Komisiou)

                              —

                              spoločného podvýboru (po dohode s Komisiou)

                  Správy:

                              —

                              parlamentného výboru EZVO

                              —

                              Spoločného parlamentného výboru EHP

                              —

                              poradného výboru EZVO

                              —

                              poradného výboru EHP

                  Informačné dokumenty:

                              —

                              výročná správa Spoločného výboru EHP

                              —

                              pracovný program predsedníctva EZVO

                              —

                              štatistiky týkajúce sa EHP, ktoré zostavil Štatistický úrad EZVO

                              —

                              zoznam prijatých rozhodnutí Spoločného výboru EHP

                              —

                              zoznam očakávaných oznámení podľa článku 103

                              —

                              zoznam rozhodnutí Spoločného výboru EHP s ústavnými požiadavkami

                              —

                              zoznam celexových čísel

                              —

                              zoznam návrhov právnych predpisov ES, ktoré Spoločenstvo označilo za významné pre EHP

                              —

                              zoznam prijatého acquis ES, ktoré Spoločenstvo označilo za významné pre EHP a acquis ES, ktoré už označili za významné pre EHP experti EHP EZVO zo všetkých členských štátov EHP EZVO

                              —

                              tabuľky podvýborov Spoločného výboru EHP

                              —

                              tlačové správy

                              —

                              základné informácie o EZVO

                  Finančný mechanizmus EHP:

                              —

                              pravidlá a postupy pre finančný mechanizmus EHP

                              —

                              usmernenia pre finančný mechanizmus EHP

                              —

                              memorandá o porozumení pre finančný mechanizmus EHP

                  Nórsky finančný mechanizmus:

                              —

                              pravidlá a postupy pre nórsky finančný mechanizmus

                              —

                              usmernenia pre nórsky finančný mechanizmus

                              —

                              memorandá o porozumení pre nórsky finančný mechanizmus